Document ID: /roh_data/filtered/fineweb-2-filterrobots_roh.jsonl.gz/5528

Dapi venderdi passà haja dà enturn il lai differentas annunzias d'utschels selvadis crappads, en emprima lingia d'andas moras, quai annunzia l'Uffizi federal veterinar. Resultats definitivs davart las raschuns da las morts na sajan betg avant maun, dentant tut las analisas fatgas fin qua laschian supponer la grippa d'utschels. Probablamain sa tractia dal tip H5N8.
Emprimas decisiuns la gievgia
Sco l'Uffizi federal veterinar scriva, veglian ils trais pajais pertutgads la Svizra, la Germania e l'Austria, coordinar lur mesiras per evitar ch'il virus da derasia vinavant. Decisiuns duain crudar la gievgia, pussaivel fissan zonas da protecziun enturn il Lai da Constanza e controllas pli intensivas.
RR novitads 20:00